CELEX: 32013D0511
Language: el
Date: 2013-10-08 00:00:00
Title: 2013/511/ΚΕΠΠΑ: Απόφαση EUPOL RD Congo/1/2013 της Επιτροπής Πολιτικής και Ασφάλειας, της 8ης Οκτωβρίου 2013 , για την παράταση της θητείας του Αρχηγού Αποστολής της αστυνομικής αποστολής της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo)

19.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 279/66
            
         ΑΠΌΦΑΣΗ EUPOL RD CONGO/1/2013 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 8ης Οκτωβρίου 2013
   για την παράταση της θητείας του Αρχηγού Αποστολής της αστυνομικής αποστολής της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo)
   (2013/511/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38, τρίτο εδάφιο,
   Έχοντας υπόψη την απόφαση 2010/576/ΚΕΠΠΑ του Συμβουλίου, της 23ης Σεπτεμβρίου 2010, σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo) (1), και ιδίως το άρθρο 10 παράγραφος 1,
   Εκτιμώντας τα ακόλουθα:
   
               (1)
            
            
               Κατά τα οριζόμενα στο άρθρο 10 παράγραφος 1 της απόφασης 2010/576/ΚΕΠΠΑ, η Επιτροπή Πολιτικής και Ασφάλειας («ΕΠΑ») εξουσιοδοτείται, σύμφωνα με το άρθρο 38, τρίτο εδάφιο της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διοίκηση της EUPOL RD Congo.Η εν λόγω εξουσιοδότηση περιλαμβάνει την εξουσία για τον διορισμό Αρχηγού Αποστολής, βάσει πρότασης της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας («Ύπατη Εκπρόσωπος»).
            
         
               (2)
            
            
               Στις 8 Οκτωβρίου 2010, κατόπιν πρότασης της Ύπατης Εκπροσώπου, η ΕΠΑ, σύμφωνα με την απόφαση EUPOL RD Congo/1/2010 (2), διόρισε τον αστυνομικό διευθυντή Jean-Paul RIKIR, ως Αρχηγό Αποστολής της EUPOL RD Congo με ισχύ από 1ης Οκτωβρίου 2010.
            
         
               (3)
            
            
               Στις 16 Σεπτεμβρίου 2011, μετά από πρόταση της Ύπατης Εκπροσώπου, η ΕΠΑ, σύμφωνα με την απόφαση EUPOL RD Congo/1/2011 (3), παρέτεινε την εντολή του αστυνομικού διευθυντή Jean-Paul RIKIR, ως Αρχηγού Αποστολής της EUPOL RD Congo, μέχρι τις 30 Σεπτεμβρίου 2011.
            
         
               (4)
            
            
               Στις 25 Σεπτεμβρίου 2012, μετά από πρόταση της Ύπατης Εκπροσώπου, η ΕΠΑ, σύμφωνα με την απόφαση EUPOL RD Congo/1/2012 (4), παρέτεινε την εντολή του αστυνομικού διευθυντή Jean-Paul RIKIR, ως Αρχηγού Αποστολής της EUPOL RD Congo, μέχρι τις 30 Σεπτεμβρίου 2013.
            
         
               (5)
            
            
               Στις 23 Σεπτεμβρίου 2013, το Συμβούλιο εξέδωσε την απόφαση 2013/467/ΚΕΠΠΑ (5) για την παράταση της διάρκειας της EUPOL RD Congo, μέχρι τις 30 Σεπτεμβρίου 2014.
            
         
               (6)
            
            
               Στις 10 Σεπτεμβρίου 2013, η Ύπατη Εκπρόσωπος πρότεινε την παράταση της θητείας του αστυνομικού διευθυντή Jean-Paul RIKIR, ως Αρχηγού Αποστολής της EUPOL RD Congo, έως τις 30 Σεπτεμβρίου 2014.
            
         
               (7)
            
            
               Δεδομένου ότι η θητεία του αστυνομικού διευθυντή Jean-Paul RIKIR, ως Αρχηγού Αποστολής της EUPOL RD Congo, έληξε στις 30 Σεπτεμβρίου 2013, η παρούσα απόφαση θα πρέπει να εφαρμοσθεί από 1ης Οκτωβρίου 2013,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία του αστυνομικού διευθυντή Jean-Paul RIKIR, ως Αρχηγού Αποστολής της αστυνομικής αποστολής της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo), παρατείνεται μέχρι τις 30 Σεπτεμβρίου 2014.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από την 1η Οκτωβρίου 2013.
   
      Βρυξέλλες, 8 Οκτωβρίου 2013.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 254, 29.9.2010, σ. 33.
   
      (2)  ΕΕ L 266, 9.10.2010, σ. 60.
   
      (3)  ΕΕ L 245, 22.10.2011, σ. 21.
   
      (4)  ΕΕ L 264, 25.9.2012, σ. 13.
   
      (5)  ΕΕ L 252, 24.9.2013, σ. 27.